چین، قوزئی کوره‌نی بؤلگه‌ده گرگین‌لیگی آرتیرا‌جاق تحریک ائدیجی ایفاده و حرکت‌لردن چکینمه‌یه چاغیردی.
چین خاریجی ایشلر ناظیرلیگی، قوزئی کوره‌لی مسئول‌لارین موکت سیناق‌لارینا داوام ائده‌جک‌لری یؤنوندکی آچیقلاما‌لاردان جدی ناراحات‌لیق دویولدوغونو آچیقلادی.
چین خاریجی ایشلر ناظیرلیگی اسپیکری لو کانگ، پایتخت پکین‌ده تشکیل ائتدیگی آدی مطبوعات کونفرانسیندا، کوره یاریماداسیندا تضییقی یوکسلده‌جک هر هانسی سؤز و یا حرکته قارشی اولدوق‌لارینی سؤیله‌دی.
کوره یاریماداسین‌داکی وضعیتین چوخ مورکب و حساس اولدوغونو ایفاده ائدن لو، قوزئی کوره‌لی مسئو‌للارین سیناق‌لارین داوام ائتدیریله‌جگینی باغلی آچیقلاما‌لاری‌نین جدی ناراحات‌لیق یاراتدیغینی وورغولادی.
پکین رهبرلیگی‌نین، مسئله‌نین دانیشیق‌لار یولو ایله حل ائدیلمه‌سی موضوعسوندا موقعیتی‌نین دییشمدیگینی ایفاده ائدن لو، اؤلکه‌سی‌نین کوره یاریماداسی‌نین نوکلئر سیلاح‌لاردان تمیزلنیلمه‌سی اوچون دستگی‌نین داوام ائدجگینه دقتی چکدی و ایلگیلی اؤلکه‌لره گرگین‌لیگی آشاغی سالماق اوچون تلاش گؤسترمه‌لری چاغیریشی ائتدی.
